પત્ની આવી. રમેશે પાણીનો ગ્લાસ હાથમાં લીધો. બહુ થાકેલો અને ત્રસ્ત માણસ પીએ એમ એણે પાણી પીધું અને પછી કામની વાત ઉખેળી. વાતમાં ને વાતમાં પંદર વીસ મિનીટ નીકળી ગઈ. આ વખતે રૂપિયા-પૈસાનું નહોતું, એનું છાપરું સુધરાઇની કપાતમાં આવતું હતું એનું હતું. મારા માટેય સહેલું નહોતું. જરા અટપટુ હતું. એના આટાપાટામાં એ જ વખતે હું એવો તો ઊંડો ઉતરી ગયો કે એનું બીજું કશું પૂછવાનું યાદ જ ના આવ્યું. આવ્યું તે છેક એના ગયા પછી યાદ આવ્યું.